ᱟᱹᱥᱩᱞ ᱯᱟᱣᱨᱟ

ᱯᱟᱣᱨᱟ ᱫᱚ ᱟᱹᱰᱤ ᱧᱩᱛᱩᱢᱟᱱ ᱟᱹᱥᱩᱞ ᱪᱮᱬᱮ ᱠᱟᱱᱟ ᱠᱚ ᱾ ᱱᱩᱠᱩᱣᱟᱜ ᱡᱤᱞ ᱢᱟᱹᱱᱢᱤ ᱠᱚ ᱡᱚᱢ ᱜᱮᱭᱟ ᱾ ᱥᱮᱫᱟᱭ ᱨᱮ ᱪᱤᱴᱷᱤ ᱥᱟᱠᱟᱢ ᱤᱫᱤ ᱟᱹᱜᱩ ᱨᱮ ᱯᱟᱣᱨᱟ ᱠᱚ ᱵᱮᱵᱷᱟᱨᱚᱜ ᱠᱟᱱ ᱛᱟᱦᱮᱸᱱᱟ ᱾ ᱟᱹᱥᱩᱞ ᱯᱟᱣᱨᱟᱣᱟᱜ ᱥᱟᱬᱮᱥ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ Columba livia domestica ᱾ ᱡᱚᱛᱚ ᱟᱹᱥᱩᱞ ᱯᱟᱣᱨᱟ ᱜᱮ ᱜᱟᱡᱟᱲ ᱨᱮᱱ ᱯᱟᱣᱨᱟ (Columba livia) ᱡᱟᱹᱛ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱾ 
ᱫᱷᱟᱹᱨᱛᱤ ᱨᱮ ᱱᱮᱛᱚᱜ ᱒᱐᱐ ᱜᱚᱴᱟᱝ ᱡᱟᱹᱛ ᱨᱮᱱ ᱯᱟᱣᱨᱟ ᱠᱚ ᱧᱟᱢᱚᱜᱼᱟ ᱾ ᱢᱤᱫ ᱡᱚᱠᱷᱚᱡ ᱯᱟᱣᱨᱟ ᱫᱚ ᱠᱷᱚᱵᱚᱨ ᱤᱫᱤ ᱥᱮ ᱜᱟᱛᱮ ᱨᱮᱱᱟᱜ ᱡᱤᱱᱤᱥ ᱦᱤᱥᱟᱹᱵ ᱛᱮ ᱠᱚ ᱵᱮᱵᱷᱟᱨᱚᱜ ᱠᱟᱱ ᱛᱟᱦᱮᱸᱱᱟ ᱟᱨ ᱱᱮᱛᱟᱨ ᱫᱚ ᱦᱚᱲᱢᱚ ᱨᱮᱱᱟᱜ ᱯᱩᱥᱴᱤ ᱵᱟᱹᱲᱛᱤ ᱞᱟᱹᱜᱤᱫ ᱥᱮ ᱜᱷᱟᱨᱚᱸᱡᱽ ᱨᱮᱱᱟᱜ ᱟᱭ ᱤᱱᱠᱟᱢ ᱵᱟᱹᱲᱛᱤ ᱞᱟᱹᱜᱤᱫ ᱥᱮ ᱚᱲᱟᱜ ᱥᱟᱡᱟᱣ ᱥᱟᱯᱲᱟᱣ ᱞᱟᱹᱜᱤᱫ ᱯᱟᱣᱨᱟ ᱠᱚ ᱵᱮᱵᱷᱟᱨᱚᱜ ᱠᱟᱱᱟ ᱾

 ᱯᱟᱣᱨᱟᱣᱟᱜ ᱦᱚᱲᱢᱚ ᱨᱮᱱᱟᱜ ᱵᱟᱰᱟᱭᱡᱚᱝ ᱠᱟᱛᱷᱟ 
 ᱡᱚᱢᱠᱚ ᱛᱟᱭ 
ᱯᱟᱣᱨᱟ ᱫᱚ ᱦᱳᱲᱳ, ᱪᱟᱣᱞᱮ, ᱜᱩᱦᱩᱢ, ᱠᱷᱩᱫᱽ, ᱛᱩᱲᱤ ᱟᱨ ᱱᱟᱱᱟᱦᱩᱱᱟᱹᱨ ᱵᱤᱡᱽ ᱠᱚ ᱠᱚ ᱡᱚᱢᱟ ᱾ ᱥᱤᱢ ᱞᱟᱹᱜᱤᱛ ᱡᱟᱦᱟᱸ ᱡᱚᱢᱟᱜ ᱧᱟᱢᱚᱜᱼᱟ ᱚᱱᱟᱦᱚᱸ ᱯᱟᱣᱨᱟ ᱠᱚ ᱡᱚᱢ ᱜᱮᱭᱟ ᱾ ᱡᱚᱢ ᱥᱟᱶᱛᱮ ᱫᱟᱜ ᱦᱚᱸ ᱠᱚ ᱧᱩᱭᱟ ᱾ ᱥᱮᱛᱟ, ᱯᱩᱥᱤ, ᱵᱮᱡᱤ ᱱᱚᱸᱠᱟᱱ ᱡᱤᱵᱽ ᱡᱟᱱᱚᱣᱟᱨ ᱠᱷᱚᱱ ᱯᱟᱣᱨᱟᱣᱟᱜ ᱛᱟᱦᱮᱸᱱ ᱡᱟᱜᱟ ᱫᱚ ᱩᱥᱩᱞ ᱨᱮ ᱵᱮᱱᱟᱣ ᱜᱮ ᱴᱷᱤᱠᱟ ᱾

 ᱡᱤᱭᱚᱱ ᱟᱨ ᱦᱟᱨᱟ ᱵᱩᱨᱩ 
ᱥᱤᱢ ᱥᱮ ᱜᱮᱰᱮ ᱞᱮᱠᱟ ᱯᱟᱣᱨᱟ ᱫᱚ ᱢᱤᱫ ᱥᱟᱶᱛᱮ ᱫᱚᱦᱚ ᱞᱮᱠᱷᱟᱱ ᱜᱮ ᱡᱩᱨᱤ ᱠᱚ ᱦᱩᱭᱩᱜᱼᱟ ᱾ ᱢᱤᱫ ᱦᱟᱯᱛᱟ ᱞᱮᱠᱟᱱ ᱢᱤᱫ ᱥᱟᱶᱛᱮ ᱵᱟᱠᱚ ᱛᱟᱦᱮᱸ ᱞᱮᱱ ᱠᱷᱟᱱ ᱱᱩᱠᱩ ᱡᱩᱨᱤ ᱵᱟᱠᱚ ᱦᱩᱭᱩᱜᱼᱟ ᱾ ᱥᱤᱢ ᱞᱮᱠᱟ ᱯᱟᱣᱨᱟ ᱦᱚᱸ ᱠᱚ ᱵᱤᱞᱤᱭᱟ ᱾ ᱛᱚᱵᱮ ᱢᱤᱫ ᱫᱷᱟᱣᱨᱮ ᱵᱟᱨᱭᱟ ᱠᱟᱛᱮ ᱜᱮ ᱠᱚ ᱵᱤᱞᱤᱭᱟ ᱾ ᱚᱱᱟ ᱠᱷᱚᱱ ᱡᱟᱹᱥᱛᱤ ᱫᱚ ᱵᱟᱠᱟ ᱵᱤᱞᱤᱭᱟ ᱾ ᱵᱤᱞᱤ ᱫᱚ ᱠᱚᱲᱟ ᱟᱨ ᱠᱩᱲᱤ ᱯᱟᱣᱨᱟ ᱵᱟᱱᱟᱨ ᱜᱮᱠᱤᱱ ᱚᱵᱚᱨᱟ ᱾ ᱒᱐ ᱢᱟᱦᱟᱸ ᱨᱮᱜᱮ ᱯᱟᱣᱨᱟ ᱫᱚ ᱵᱤᱞᱤ ᱠᱷᱚᱱ ᱠᱚ ᱵᱩᱥᱟᱹᱲᱚᱜᱼᱟ ᱾ ᱢᱤᱫ ᱪᱟᱸᱫᱚ ᱵᱷᱤᱛᱨᱤ ᱨᱮ ᱯᱟᱣᱨᱟ ᱦᱚᱯᱚᱱ ᱠᱚ ᱦᱟᱨᱟ ᱞᱟᱹᱴᱷᱩᱜᱼᱟ ᱾ 

ᱵᱤᱨ ᱜᱟᱡᱟᱲ ᱨᱮᱱ ᱯᱟᱣᱨᱟ ᱫᱚ ᱕ ᱠᱷᱚᱱ ᱖ ᱥᱮᱨᱢᱟ ᱠᱚ ᱵᱟᱸᱪᱟᱣᱜᱼᱟ ᱟᱨ ᱟᱹᱥᱩᱞ ᱯᱟᱣᱨᱟ ᱫᱚ ᱡᱟᱹᱛ ᱦᱤᱥᱟᱹᱵ ᱛᱮ ᱓᱐ ᱥᱮᱨᱢᱟ ᱫᱷᱟᱹᱵᱤᱡ ᱦᱚᱸ ᱠᱚ ᱵᱟᱸᱪᱟᱣᱜᱼᱟ ᱾

 ᱨᱩᱣᱟᱹ ᱦᱟᱥᱚ 
 ᱯᱟᱣᱨᱟ ᱚᱲᱟᱜ 
 ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱷᱚᱠ:ᱪᱮᱬᱮ